जूही बिग बॉस 5 की विनर रही हैं। वह इन दिनों टीवी शो ‘कर्मफल दाता- शनि’ में डबल रोल करती नजर आ रही हैं। जूही और सचिन की मैरिड लाइफ में पिछले काफी समय से अनबन चल रही थी। ये दोनों लगभग एक साल से अलग रह रहे हैं। इनकी मैरिड लाइफ में चल रही परेशानियों को देखते हुए मीडिया में इनके तलाक की खबरें पिछले काफी समय से आ रही थीं। वहीं अब इन दोनों ने तलाक के लिए कोर्ट में अर्जी भी दे दी है। ये इन दोनों का फैसला है और कोर्ट दोनों पक्षों की सहमती और समझौते के बाद इनके तलाक को मंजूरी दे देगा। इस पूरे फैसले में सिर्फ ये देखना बाकी है कि कोर्ट दोनों की बेटी समायरा की कस्टडी किसे देता है। जूही और सचिन लगभग एक साल से एक दूसरे से अलग रह रहे हैं। और इनकी चार साल की बेटी जूही के साथ ही रहती है। ऐसे में जूही को ही बेटी की कस्टडी मिलने की ज्यादा उम्मीद की जा रही है।